《题坦然斋》
宋代·王绅

去古日以远，机巧日以生。纷纷任钩钜，无复存至诚。

孰知玄妙理，所贵在坦平。美人领斯趣，百虑帖然凝。

闭门谢往来，绝口轻纵横。但忻情意得，不识辱与荣。

浮云去复还，飘飖傍幽扃。好月不待招，清夜当户明。

幸有一尊酒，聊以娱吾情。悠悠身外事，居易复何营。

作者简介：宋人。神宗元丰初内官。效王建作宫词百首。